text: Rundvisning i et orgel
  19 november 2012 kl. 17.13
  Orgelmusik er stor musik, og på orgelet på Syddansk Musikkonservatorium er det ekstra stort. I denne uge kan publikum komme på rundvisning i orglet.
  Koncertorglet er bygget til den gamle turbinehal. Det er orgelbyggerne Marcussen og Søn i Aabenraa fik det ærefulde hverv at bygge Danmarks første koncertorgel på et musikkonservatorium. Orglet fylder ti år og det fejres i denne uge med en række arrangementer.
  
  Fødselsdagsfest
  I dag er tilskuerne er lidt yngre end de plejer, og de sidder lidt alternativt. Så lytter de bedre. 
  Katrine Kristiansen har arrangeret fødselsdagsfest for det smukke orgel. 
  Hun er soliststuderende og har arrangeret en stribe gratis koncerter i ugens løb og rundvidsninger i det imponerende instrument. 
  f.eks. er der ikke mindre end 2000 håndlavede piber i apparatet, som har kostet over 10 mio. kr.
  
  Orgel-festival
  Katrine Kristiansen kalder det en orgel-festival:
  - Jeg er vild med festivaler. For mig er det ikke bare en række koncerter, men en stemning. Publikum møder op med åbent sind på et festival, siger hun.
  Syddansk Musikkonservatorium holder åbent hus i turbinehallen hele ugen. På fredag tilbydes endda en kombination af julefrokost og orgelkoncert.
  